open-index/open-wikipedia-markdown huggingface dataset:
Pfeiffer

***Pfeiffer*** ir vācu cilmes uzvārds, kas tulkojumā nozīmē "svilpotājs", "stabules" vai "flautas spēlētājs", un etimoloģiski radniecīgs angļu uzvārdam *[[Piper]]* un *[[Fifer]]*. Cits rakstības variants ir ***[[Pfeifer]]***. Latviešu valodā sastopamie uzvārda atveides varianti:

* Feifere — uzvārds sieviešu dzimtē.
* Feifers — uzvārds vīriešu dzimtē.
* Pfeifere — uzvārds sieviešu dzimtē.
* Pfeifers — uzvārds vīriešu dzimtē.
Fototipija

[thumb|250px|Fototipija "Šapeļa paviljons" [19. gadsimts|19. gadsimta beigas]]

**Fototipija** (no , *phōs* — 'gaisma' un *τυπος*, *typos* — 'nospiedums') jeb **gaismas iespiedums** ir grafikas gludspiedes tehnika, kurā attēlu fotogrāfiski pavairo uz plates, kas pārklāta ar gaismjutīgu virskārtu.

Šajā tehnikā attēls tiek iegūts no metāla plāksnes, kas pārklāta ar gaismjutīgu dihromātu saturošu želatīna slāni.

Vēlamais attēls uz plāksnes tiek uzklāts ar fotomehānisku paņēmienu. Attēlu pavairojot, krāsa noklāj tikai iespiešanas elementus bezrastra gludspiedē. Šo gludspiedes paņēmienu izmanto tikai ļoti sarežģītu krāsainu vai melnbaltu darbu pavairošanai. Pirmo novilkumu sauc par autoreksemplāru. Ar terminu "fototipija" apzīmē gan gludspiedes tehniku, gan arī mākslas darbu, kas iespiests šajā tehnikā.

## Atsauces
Monotipija

[thumb|250px|[Edgars Degā monotipija "Miegs", 1883—1885, Britu muzejs.]]

**Monotipija** (no  — 'viens' un *τυπος*, *typos* — 'nospiedums') ir grafikas iespiedtehnika, kurā no iespiedformas iespējams iegūt tikai vienu kvalitatīvu novilkumu.

Šajā tehnikā krāsu klāj uz plātnes, kas neuzsūc mitrumu. Tā var būt, piemēram, metāla, stikla, plastmasas vai līdzīga cieta materiāla plātne. Vēlāk šo plātni piespiež papīram vai citam materiālam, iegūstot novilkumu, kas šajā gadījumā ir autoreksemplārs un vienīgais kvalitatīvais nospiedums. Lai arī tehniski monotipijas tehnikā ir iespējams iegūt daudz novilkumu, ar katru nākamo novilkumu kvalitāte pasliktinās. Monotipija ir tuva glezniecībai.

Ar terminu "monotipija" tiek apzīmēta gan tehnika, gan arī pats novilkums — mākslas darbs. Tā kā šajā tehnikā iespiežamie un neiespiežamie iespiedformas elementi atrodas vienā plaknē (baltie un tumšie plankumi attēlā), šo tehniku nosacīti var pieskaitīt pie gludspiedes tehnikām.

## Vēsture

Monotipija radās 17. gadsimtā, viens no pirmajiem māksliniekiem, kas sāka pielietot šo metodi, bija itāļu mākslinieks Džovanni Benedetto Kastiljone. Populārāka monotipija kļuva 19. gadsimtā un 20 gadsimtā. Šī laika mākslinieku vidū ir minami igaunis Eduards Vīralts un anglis Viljams Bleiks. Latviešu mākslā par monotipijas veidotājiem ir uzskatāmi Edvīns Andersons, Edgars Ozoliņš, Arturs Duburs un Andris Abiļevs.

## Atsauces
Pāvils Glaudāns

**Pāvils Glaudāns**, saukts arī **Pāvels Glaudāns** (dzimis  Krāslavā, miris ), bija latviešu gleznotājs, viens no spilgtākajiem sava laika portretistiem.

## Biogrāfija
Pāvils Glaudāns dzimis 1915. gada 10. decembrī Krāslavā friziera ģimenē. Mākslinieka izglītību ieguvis Latvijas Mākslas akadēmija Dabasskatu glezniecības meistardarbnīcā, to absolvējot 1944. gadā ar diplomdarbu "Atkusnis" (vadītājs Vilhelms Purvītis). Mākslinieku Savienības biedrs no 1946. līdz 1950. gadam, vēlāk atkārtoti uzņemts 1964. gadā. Padomju gados strādājis kombinātā "Māksla".
Miris 1968. gada 21. novembrī, apbedīts Rīgas Meža kapos.

## Mākslinieciskā darbība
Strādājis visos glezniecības žanros eļļas un akvareļa tehnikās. Emocionāls, talantīgs, ar glezniecības ekspresiju apveltīts mākslinieks. Psiholoģiskā portreta pārstāvis, viens no spilgtākajiem savas paaudzes portretistiem, kas guvis popularitāti 1950. gadu beigās. Portretējis daudzus latviešu kultūras dalībniekus — Arvīdu Žilinski, Mirdzu Ķempi, Leonīdu Vīgneru, Eduardu Smiļģi, Andreju Paulānu un citus. Gleznojis arī marīnas un Vecrīgas ainavas, kurās ir bijis liriskāks un klusināts. Iesaistījies arī Purvīša gleznu viltošanā.

### Izstādes
Izstādēs piedalījies no 1943. gada. Personālizstādes noritējušas Rīgā 1944. gadā. Piemiņas izstādes Kazaņā (1969), Krāslavā (1970, 1985), Dagdā (1986).

## Izmantotā literatūra
* Red. Vilsons, A.* Māksla un arhitektūra biogrāfijās*. Rīga: Latvijas enciklopēdija, 1995. 239. lpp.

## Atsauces

## Ārējās saites
* Biogrāfija 
* Biogrāfija un darbi
Bass

**Bass** ( — 'zems') var būt:

* bass (balss) — zemākā vīriešu balss;
* bass (mūzikas instruments) — metāla pūšaminstrumentus apvienojošs nosaukums, ar šiem instrumentiem izpilda zemākajā reģistrā izpildītās partijas pūtēju orķestros (tuba, helikons). Parasti izmanto basus ar divējādu skaņojumu: *in B* un *in Es*
* bass (partija) — daudzbalsīga skaņdarba zemākā partija.

## Cilvēki ar šādu uzvārdu
* Felikss Sančess Bass (*Félix Sánchez Bas*; 1975) ― spāņu futbola treneris.
Akvatinta

[thumb|250px|[Fransisko Goja. Zīmējuma un akvatintas tehnika ciklam "Kapričio" "Vai kāds atbrīvos mūs no važām?" 1799. g.]]

**Akvatinta** (no  — ‘ūdens’ un *tinta* — ‘nokrāsots’) ir grafikas dobspiedes tehnikas vara gravīras veids.

Akvatintas tehnikā tiek sagatavota metāla plāksne, izmantojot sveķainu asfalta pulveri vai kolofoniju, vai abu maisījumu, ko vienmērīgi noklāj metāla plāksnei un silda. Uz sagatavotās plātnes var veidot zīmējumu ar otu. Pēc zīmējuma veidošanas plātni nedaudz iekodina ar skābi, pateicoties kam rodas niansēta, nevienmērīga virsma, bet novilkumam veidojas dažāda spilgtuma tonējums. Aizvien niansētāku toni var panākt, atkārtojot kodināšanu.

Ar terminu "akvatinta" apzīmē gan dobspiedes tehniku, gan arī mākslas darbu, kas iespiests šajā tehnikā. Pirmo eksemplāru sauc par autoreksemplāru. Akvatinta atgādina zīmējumu ar tušu vai akvareli.

Akvatinta radās Francijā ap 1760. gadu, to izgudroja franču mākslinieks Žans Batists Leprenss. Sākotnēji šī tehnika tika pielietota kā reproducējošās vai krāsainās gravīras veids, bet 19.—20. gadsimtā akvatinta kļuva ļoti populāra, pateicoties Fransisko Gojam, kas spēja apvienot akvatintas un oforta īpašības.

## Atsauces
Mīkstā laka

[thumb|250px|[Pjērs Ogists Renuārs|Pjēra Ogista Renuāra 1906. gada mīkstās lakas veidā radīts darbs "Kaila sēdoša sieviete"]]

**Mīkstā laka** () ir grafikas dobspiedes tehnikas veids, kurā plāksne tiek pārklāta ar mīkstu laku un taukiem, virs tiem uzklājot plānu papīru.

Mīkstās lakas tehnikā zīmējums tiek uzzīmēts uz papīra. Zīmējumu noņem, pieliekot zīmējumam plāksni, kas pārklāta ar laku, kopā ar zīmējuma līnijās pielipušo laku pārnesot arī pašu zīmējumu. Zīmējumam uz plāksnes ir raksturīgs papīra faktūras nospiedums. 

Ar terminu "mīksta laka" apzīmē gan dobspiedes tehniku, gan mākslas darbu, kas iespiests šajā tehnikā. Pirmo eksemplāru sauc par autoreksemplāru. 

Mīkstās lakas tehnika radās 18. gadsimta otrajā pusē. Mākslinieku vidū, kas plaši izmantoja mīkstās lakas tehniku, ir minami Armāns Rasanfoss un Kēte Kolvica.

## Atsauces
Tomass Feklers

**Tomass Feklers** (*Thomas Voeckler*; dzimis  Šiltigeimā, Francijā) ir profesionāls franču šosejas riteņbraucējs. Pašlaik (2011) pārstāv *[[Team Europcar]]* komandu, kurā aizvadījis visu profesionāļa karjeru (komandas agrākie nosaukumi *Bonjour*, *Brioches La Boulangère*, *Bouygues Télécom*).

2003. gadā T. Feklers uzvarēja Luksemburgas tūrē. 2004. gadā viņš pirmoreiz kļuva par Francijas čempionu un startēja *[[Tour de France 2004|Tour de France]]*, kurā izcīnīja 18. vietu kopvērtējumā. Guvis četras uzvaras *Tour de France* posmos (2009., 2010. un 2012. gadā) divkārt bijis kopvērtējuma līderis (2004. un 2011. gadā, turklāt abas reizes saglabāja līdera dzelteno kreklu ilgstoši). 2011. gada *Tour de France* kopvērtējumā ieņēma 4. vietu, būdams augstākajā vietā no franču riteņbraucējiem ne vien šīgada velobraucienā, bet vispār *Tour de France* kopš 2000. gada (kad šai pašā vietā finišēja Kristofs Moro).

Startējis 2004. gada Vasaras Olimpiskajās spēlēs.

## Sasniegumi lielajās tūrēs

Piezīme: IZST — izstājās

## Ārējās saites
Google+

***Google+*** (zināms arī kā ***Google Plus***) bija tiešsaistes sociālā tīkla platforma, ko izveidoja uzņēmums *[[Google]]*. Pakalpojums darbību sāka 2011. gadā, mēģinot konkurēt ar sociālajiem tīkliem *[[Facebook]]* un *[[Twitter]]*.
*Google+* tika slēgts 2019. gada 2. aprīlī.

*Google+* publiski kļuva pieejams . Sākotnēji tam varēja pieķļūt tikai ar ielūgumiem kā "lauka testēšanas" fāzē. Nākamajā dienā esošajiem lietotājiem bija iespēja konta izveidei ielūgt draugus, kuri vecāki par 18 gadiem. Vēl pēc dienas lielā pieprasījuma dēļ tas tika pārtraukts.

*[[The New York Times]]* šo bija nosaukusi par *Google* lielāko mēģinājumu konkurēt sociālajam tīklam *[[Facebook]]*. kam 2011. gadā bija vairāk kā 750 miljoni lietotāju.

right|thumb|137px|''Google+'' agrākais logotips
*Google+* bija integrēti *Google* pakalpojumi *[[Google Account]]* un *[[Google Buzz]]*, kā arī pievienoti jauni pakalpojumi *Circles*, *[[Hangouts]]*, *Sparks* un *Huddles*.

## Atsauces

## Ārējās saites
* Oficiālā tīmekļa vietne
* ''Google+'' projekts
Rinalds Sirsniņš

**Rinalds Sirsniņš** (dzimis  Ogrē) ir bijušais latviešu basketbolists, spēlēja saspēles vadītāja pozīcijā. Pēc spēlētāja karjeras beigām basketbola Latvijas—Igaunijas Basketbola līgas un Latvijas Basketbola līgas (LBL) kluba BK Ogre ģenerālmenedžeris. Ogres komanda arī bija pēdējais klubs, ko vēl 2023. gadā pārstāvējis kā spēlētājs, karjeras beigu posmā paralēli darbojoties arī komandas menedžmentā. Divkārtējs LBL čempions Barons/LMT sastāvā.

## Karjera
Jaunatnes basketbolā trenējies un spēlējis Ogres sporta skolas sistēmā. Pieaugušo basketbolā R. Sirsniņš debitēja kopā ar citu Ogres basketbola audzēkni Kasparu Bērziņu, kā Rīgas komandas BK Skonto spēlētājs. Karjeras laikā pārstāvējis LBL klubus ASK/Buki, Barons/LMT Rīga, SK Valmiera, BK Jēkabpils, kā arī Polijas klubus Vloclavekas "Anwil" un Gdaņskas "SKS Starogard". Spēlējis arī Igaunijā un Ukrainā.

2008. gadā kopā ar "Barons/LMT" izcīnīja FIBA Eiropas izaicinājuma kausu un divas reizes kopā ar šo komandu uzvarēja LBL čempionātā (2008, 2010).

Kopš 2014. gada spēlējis tikai Latvijas klubos — vispirms piecas sezonas BK Jēkabpils, pēc tam no 2017. gada sešas sezonas dzimtās Ogres klubā BK Ogre. 2022.—2023. gada basketbola sezonas sākumā R. Sirsniņš laukumā nedevās, strādājot tikai kā BK Ogre ģenerālmenedžeris, taču decembrī viņš īslaicīgi atgriezās basketbola laukumā arī kā spēlētājs, pārstāvot komandu "Užavas" Latvijas kausā.

Spēlējis visu vecumu Latvijas jaunatnes izlasēs. Latvijas pieaugušo izlasē spēlējis 2010. gadā, bet nospēlējis divas spēles arī kā veterāns 34 gadu vecumā 2020. gadā.

## Atsauces

## Ārējās saites

* FIBA Europe profils
Sausā adata

[thumb|250px|[Rembrants|Rembranta 1639. gada sausā adatas darbs "Jaunavas nāve"]]

**Sausā adata** (no ) ir grafikas dobspiedes tehnikas paveids, kurā zīmējumu ieskrāpē metāla plāksnē bez skābes un lakas izmantošanas.

Sausās adatas tehnikā zīmējumu veido, ieskrāpējot ar adatu zīmējumu metāla plāksnē. Vēlāk šo plāksni ietamponē ar krāsu, kas iestrēgst starp skrāpējumiem, bet pārējo virsmu notīra. Spiede papīru piespiež plātnei, un tas saskaras ar krāsu, no kā rodas uz plātnes iestrādātā zīmējuma spoguļattēls. Ar terminu "sausā adata" apzīmē gan dobspiedes tehniku, gan arī mākslas darbu — novilkumu, kas iegūts šajā tehnikā. Pirmo eksemplāru sauc par autoreksemplāru. Šajā tehnikā ir iespējam izveidot aptuveni 100 novilkumu.

Sausās adatas tehniku galvenokārt izmantoja 17. gadsimtā, bet popularitāti šī tehnika iemantoja 19. gadsimtā. Sausās adatas tehnikā strādājuši tādi mākslinieki kā Albrehts Dīrers, Džeimss Ebbots Makneils Vistlers un Rembrants.

## Atsauces
Gravīra

[thumb|250px|[Albrehts Dīrers|Albrehta Dīrera 1495. gada gravīra "Jaunava ar spāri" ]]

**Gravīra** (no  — ‘izgriezt’) ir grafikas dobspiedes tehnika.

Gravīra ir viens no senākajiem dobspiedes veidiem. Šajā tehnikā zīmējumu iegravē metāla plāksnē ar grebli. Paceļot no iegravētās gropes metāla skaidiņu, ko noņem ar skrāpi, rodas tīra līnija vai punkts. Tad iedobumos iepilda krāsu ar tamponiem, bet pārējo plātnes virsmu tīri noslauka. Spiede papīru piespiež plātnei, un tas saskaras ar krāsu, no kā rodas uz plātnes iestrādātā zīmējuma spoguļattēls. Dobspieduma tehnikās izpildītajām grafikas lapām attēla malās izveidojas papīrā iespiedums. Var būt tērauda vai vara grebums. 
Ar terminu "gravīra" apzīmē gan dobspiedes tehniku, gan arī mākslas darbu, kas iespiests šajā tehnikā. Pirmo eksemplāru sauc par autoreksemplāru. Plašākā nozīmē ar terminu "gravīra" apzīmē visus novilkuma, augstspiedes un dobspiedes tehnikā veidotus darbus, izņemot gludspiedes tehnikā veidotus darbus.

Gravīra radās Vācijā 15. gadsimtā, tā laika viens no ievērojamākiem māksliniekiem ir Albrehts Dīrers. 16. gadsimtā izplatīta kļuva reproducējošā gravīra.

## Senās gravīras
Uz senām gravīrām atrodas norādes, kas atklāj tās radītājus:
* *pinx.* (*pinxit*) — oriģināla autors, kurš ir attēlojis;
* *del.* (*delineavit*) — zīmētājs, kurš ir zīmējis;
* *sc.* (*sculpsit*) — gravieris, kurš ir izgriezis;
* *imp.* (*impessit*) vai *exc.* (*excudit*) — iespiedējs, kurš ir iespiedis gravīru.

## Atsauces
Mecotinta

[thumb|250px|[Ludvigs fon Zīgens. Mecotintas pirmais zināmais darbs "Amēlijas Elizabetes fon Hesenas portrets" 1642. g.]]

**Mecotinta** (no  — ‘pustonis’) jeb **melnā maniere**, ir grafikas dobspiedes tehnikas paveids.

Mecotintas tehnikā tiek lietota īpaša, vienmērīga graudainuma metāla iespiedforma, kurai apakšējā daļā atrodas puslokā sakārtoti asi zobiņi, kurus valstot pa metāla plāksni, sagatavo virsmu, ieklājot plāksnē krāsu, bet vēlāk veidojot novilkumu uz papīra. 

Ar terminu "mecotinta" apzīmē gan dobspiedes tehniku, gan arī mākslas darbu, kas iespiests šajā tehnikā. Pirmo eksemplāru sauc par autoreksemplāru. Mecotintas novilkumā parādās ļoti maigs, samtains un biezs tonis. Šajā tehnikā ir iespējams izveidot aptuveni 200 novilkumu. 

Mecotinta radās Anglijā 1642. gadā, to izgudroja vācu mākslinieks Ludvigs fon Zīgens. Par vienu no izcilākajiem mecotintas meistariem tiek uzskatīts angļu mākslinieks Džons Rafaēls Smits. Latvijā ar šo grafikas tehniku 20. gadsimta 70.—80. gados nodarbojušies Juris Petraškevičs un Elita Viliama.

## Atsauces

## Ārējās saites
Rita Strode

**Rita Strode** (dzimusi  Varakļānos) ir latviešu politiķe. Bijusi Daugavpils domes priekšsēdētāja (2003—2009) un 10. Saeimas deputāte.

Daugavpils domē strādājusi jau kopš Latvijas PSR laikiem, bijusi Daugavpils domes priekšsēdētāja vietniece.

 R. Strode tika ievēlēta Daugavpils domes priekšsēdētājas amatā, tajā nomainot Ivaru Šķinču.  viņu Daugavpils pilsētas galvas amatā nomainīja Rihards Eigims.

2010. gada rudenī tika ievēlēta 10. Saeimā. Ārkārtas 11. Saeimas vēlēšanās startēja no apvienības Par labu Latviju! saraksta, bet netika ievēlēta.

1979. gadā absolvējusi Daugavpils Pedagoģisko institūtu.

## Atsauces
Punktīrs

[thumb|250px|[Frančesko Bartoloci 18. gadsimta punktīrs "Madalēna Alegranti"]]

**Punktīrs** (no )  jeb **punktēšanas maniere** ir grafikas dobspiedes tehnikas veids, kurā attēlu veido nelieli, padziļināti punkti tieši metāla plātnē. Ar terminu "punktīrs" apzīmē gan dobspiedes tehniku, gan mākslas darbu, kas iespiests šajā tehnikā. Pirmo eksemplāru sauc par autoreksemplāru. 

Punktīra tehniku iespējams veidot arī uz skābjizturīgas grunts, to vēlāk kodinot. Tad uz sagatavotās virsmas ieklāj ar tamponēšanu krāsu un veido uz papīra novilkuma, iegūstot spoguļattēlu.

## Vēsture
Punktīrs kā patstāvīga novilkuma tehnika radās Anglijā 18. gadsimtā, to izgudroja itāļu mākslinieks Frančesko Bartoloci. Sākotnēji šo tehnikas veidu izmantoja galvenokārt gleznu pavairošanai. Punktīrs kā smalks un manierisks grafikas veids bija piemērots 18. gadsimta angļu sabiedrības gaumei.

## Atsauces
Jelgava II

**Jelgava II** jeb **Jelgava-2** ir dzelzceļa stacija (Jelgavas stacijas parks) līnijā Jelgava I—Krustpils. Atrodas Jelgavas pilsētā, Lielupes labajā krastā,  2 km no galvenās, kreisā krasta, Jelgavas stacijas, ar kuru to savieno atsevišķs dzelzceļa tilts pāri Lielupei. Agrāk stacijā bija arī pietura pasažieru vilcieniem, tā atradās iepretim ēkai Prohorova ielā 10 k-1, tikai 400 m no Cukurfabrikas pieturas.  Jelgavas II teritorijā atrodas Jelgavas lokomotīvju depo, stacijas ceļi tiek izmantoti saimniecības vilcienu stāvēšanai, stacijā notiek dīzeļlokomotīvju ekipēšana. Vēsturiskā depo ēka un griezulis netiek izmantoti darbam, ēkā glabājas Dzelzceļa muzeja dīzeļlokomotīve 2M62 Nr. 0001, tvaika lokomotīves un salonvagoni, kas apmeklētājiem pieejami tikai īpašu pasākumu laikā, vai iepriekš piesakot apmeklējumu. Blakus stacijai atrodas vēsturiskais dzelzceļnieku ciemats. 

## Vēsture
Atklāta 1904. gadā kā Mītavas II stacija, tajā uzbūvēts depo 12 lokomotīvēm. Vēlāk nozīmi zaudējusi, kopš 1922. gada pasažieru vilcieni šeit nepieturēja. 1936. gadā šeit atvērta Mintavas pietura, kas likvidēta 1948. gadā, bet 1950. gados sarakstos parādījās pietura Jelgava-2 jeb Jelgava II. Padomju laikā līdz pat 1990. gadu sākumam stacijā glabājās ap 30 tvaika lokomotīves — PSRS Ceļu satiksmes ministrijas rezerve. Kopš pasažieru satiksmes slēgšanas 2000. gadā līnijā Jelgava—Krustpils, pasažieru pietura ir neizmantota. Joprojām saglabājies pasažieru perons.

## Atsauces un piezīmes
Jānis Lāčplēsis

**Jānis Lāčplēsis** (dzimis  Daugavpilī) ir latviešu finansists un politiķis, bijušais Daugavpils domes priekšsēdētājs (2009 —2011, 2013 —2017). Ir bijis arī 7. un 11. Saeimas deputāts. Pārstāv Latgales partiju un ir viens no tās līdzpriekšsēdētājiem.

Absolvējis Rīgas Politehnisko institūtu, celtniecības fakultāti.

## Politiskā darbība
Bijis PSKP biedrs, no tās izstājies 1990. gadā.

1994. gadā kļuvis par Daugavpils domes priekšsēdētāja vietnieku, bet tā paša gada pašvaldību vēlēšanās nesekmīgi kandidējis uz vietu Daugavpils domē no LSDSP un Latgales Demokrātiskās partijas saraksta. 1995. gadā iestājies partijā "Latvijas Ceļš". 1997. gadā ievēlēts Daugavpils domē no LSDSP saraksta un atkal kļuvis par domes priekšsēdētāja vietnieku.

1998. gadā ievēlēts 7. Saeimā no "Latvijas Ceļa" saraksta un laika posmā no 1998. līdz 2002. gadam bijis 7. Saeimas deputāts. Pēc tam līdz 2005. gadam strādājis banku biznesā Daugavpilī. 2005. gada pašvaldību vēlēšanās tika ievēlēts Daugavpils domē no "Latvijas Ceļa" un Daugavpils pilsētas partijas saraksta, atkal bijis pilsētas galvas, šoreiz Ritas Strodes vietnieks.

2009. gada pašvaldību vēlēšanās atkal ievēlēts Daugavpils domē no LPP/LC saraksta. Sākotnējie mēģinājumi kļūt par domes priekšsēdētāju nebija sekmīgi, taču  J. Lāčplēsis tika ievēlēts par Daugavpils domes priekšsēdētāju, amatā nomainot Rihardu Eigimu.  viņš tika atstādināts no amata, par priekšsēdētāju kļuva Žanna Kulakova. Kā atstādināšanas iemesls tika minēts komunikācijas trūkums un nespēja sastrādāties ar deputātiem un sabiedrību. Pēc atstādināšanas atgriezies banku biznesā, vadot valsts Hipotēku bankas Daugavpils filiāles aizdevumu daļu. Izstājies no partijas LPP/LC.

2011. gadā kandidējis 11. Saeimas vēlēšanās no partijas "Vienotība" saraksta ar pirmo numuru Latgales apgabalā, nebūdams partijas biedrs, un ticis ievēlēts 11. Saeimā.

2012. gadā J. Lāčplēsis bija Latgales partijas dibinātāju skaitā un 2013. gada pašvaldību vēlēšanās tika ievēlēts Daugavpils domē no tās saraksta.  atgriezies Daugavpils domes priekšsēdētāja amatā, kurā atradās līdz , kad viņu nomainīja Andrejs Elksniņš. 2021. gada Latvijas pašvaldību vēlēšanās ievēlēts Daugavpils domē no Latgales partijas un partijas "Latvijas attīstībai" kopējā sarksta. 2022. gada 14. Saeimas vēlēšanās kandidēja no apvienības "Attīstībai/Par!" saraksta, taču tas nepārvarēja 5% barjeru.

2025. gada pašvaldību vēlēšanās kandidēja uz vietu Daugavpils domē no partijas "Latvija pirmajā vietā" un Latgales partijas kopējā saraksta, taču netika ievēļets.

## Atsauces
Purnis

**Purnis** (sieviešu dzimtē Purne) ir latviešu cilmes uzvārds. Cilvēki ar šo uzvārdu:
* Hugo Purnis (1909—?) — Latvijas advokāts un šahists;
* Kristaps Purnis (1977) — bijušais latviešu basketbolists.
BA-10

**BA-10** bija 1930. gadu Padomju Savienības vidējās klases bruņuautomobilis. 

Bruņuautomobilis tika veidots uzlabojot bruņuautomobili BA-3. Izveide notika 1938. gadā Ižorskas rūpnīcas konstruktoru birojā. BA-10 komplektācijā ietilpa ātri uzliekamas "Overoll" tipa kāpurķēdes. Sērijveida ražošana tika uzsākta 1938. gadā un turpinājās līdz 1944. gada septembrim. Ražošana tika pārtraukta sakarā ar bruņuautomobiļa vājajām kaujas spējām. Kopā tika izgatavoti 3291 bruņuautomobiļi BA-10, kas padarīja to par visvairāk izgatavoto vidējo bruņuautomobili un visvairāk izgatavoto Padomju Savienības bruņuautomobili laikā pirms Otrā pasaules kara. BA-10 tika izmantots Halhingolas kaujās, Ziemas karā un visa Otrā pasaules kara garumā. Zināmu daudzumu BA-10 bruņuautomobiļu eksportēja uz MTR, turklāt vairāki desmiti šo bruņuatomobiļu nonāca Somijas (vismaz 24), Vācijas un citu Ass valstu rīcībā kā kaujas trofejas.

## Versijas
* BA-10
* BA-10M — papildus degvielas tvertnes, novietotas uz riteņu arku plauktiem.

## Līdz mūsdienām saglabājušies
Vienīgais BA-10 eksemplārs, kurš saglabājies līdz mūsdienām atrodas Somijā, Parolas Tanku muzejā.
Kastri

**Kastri** (, izunā: ) ir Karību valsts Sentlūsijas galvaspilsēta. 2001. gadā pilsētā dzīvoja  iedzīvotāji, kas ir aptuveni trešā daļa no visiem valsts iedzīvotajiem. Pilsētu ar nosaukumu *Carenage* 1650. gadā dibināja franči. 1756. gadā tā tika pārsaukta uz pašreizējo nosaukumu. Pilsētas nozīmīgākā tautsaimniecības nozare ir tūrisms.

## Ārējās saites
Dateļpalma

**Īstā dateļpalma** (*Phoenix dactylifera*) ir palmu dzimtas koks, kas tiek kultivēts, lai iegūtu tā augļus — **dateles**. 2008. gadā vislielākā dateļu raža tika ievākta Ēģiptē. Nākamās lielākās dateļu ieguves valstis bija Irāna, Saūda Arābija, Apvienotie Arābu Emirāti, Pakistāna, Alžīrija, Irāka un Sudāna. Dateļpalmas izaug no 21 līdz 30 metriem augstas.

Dateļpalma ir attēlota Saūda Arābijas ģerbonī.

## Atsauces
Buiķis

**Buiķis** (sieviešu dzimtē Buiķe) ir latviešu cilmes uzvārds. Cilvēki ar šo uzvārdu:

* Andris Buiķis:
** Andris Buiķis (1939—2022) — Latvijas matemātiķis un politiķis;
** Andris Buiķis (1982) — latviešu bundzinieks, komponists un pedagogs.
* Jānis Buiķis (1895—1972) — latviešu izcelsmes padomju čekists.
Kristaps Purnis

**Kristaps Purnis** (dzimis  Rīgā) ir bijušais latviešu basketbolists, spēlējis aizsarga pozīcijā. 13 Latvijas basketbola līgā (LBL) aizvadītajās sezonās viņš 11 reizes BK Brocēni un BK Ventspils sastāvā ir kļuvis par Latvijas čempionu (nepārspēts rekords starp spēlētājiem), vēl vienu reizi (1999) izcīnīja otro vietu Gulbenes "Buki" sastāvā. 2002. gadā viņš tika atzīts par finālsērijas vērtīgāko spēlētāju.

## Karjera
K. Purnis bija ļoti veiksmīgs basketbolists jau jaunatnes līmenī. 1994. gadā atzīts par Latvijas jaunatnes basketbola līgas sezonas labāko spēlētāju.

Karjeru pieaugušo basketbolā sācis jau 16 gadu vecumā Latvijas basketbola līgā BK Brocēni sastāvā 1993. gada 16. oktobrī, spēlē pret BK Ventspils gūstot 4 punktus 13 minūtēs. Lielāko karjeras daļu aizvadījis šajos divos LBL klubos. Pēc 13 veiksmīgām sezonām LBL K. Purnis negaidīti beidza spēlētāja karjeru 28 gadu vecumā. Kopā piedalījies 398 LBL spēlēs, gūstot vidēji 13,7 punktus spēlē.

### Latvijas izlase
Latvijas U-22 izlases sastāvā piedalījās 1998. gada Eiropas čempionātā. Latvijas izlase zaudēja visās turnīa spēlēs, toties K. Purnis bija rezultatīvākais spēlētājs, gūstot vidēji 17,6 punktus spēlē.

Spēlējis Latvijas pieaugušo izlasē, tomēr ne reizi nav pārstāvējis nacionālo valstsvienību Eiropas čempionātu finālturnīros. Pieaugušo izlasē debitējis 1995. gada 15. novembrī pret Krieviju. Kopā 40 izlasē aizvadītājās spēlēs guvis vidēji 4,7 punktus spēlē.

## Privātā dzīve
K. Purņa tēvs Kārlis Purnis ir bijis valsts kapitālsabiedrības "Latvenergo" viceprezidents. Pēc basketbolista karjeras beigām K. Purnis kopā ar sievu Renāti pameta Latviju, šobrīd dzīvo ASV.

## Atsauces

## Ārējās saites

* Eirolīgas profils
Sporta dzēriens

[thumb|250px|Brīvprātīgais [Bostonas maratons|Bostonas maratonā piedāvā skrējējiem glāzi ar sporta dzērienu]]
**Sporta dzēriens** ir dzēriens, kurš paredzēts, lai palīdzētu sportistiem atgūt zaudēto šķidrumu pēc treniņiem vai sacensībām. Elektrolītu aizvietošana ļauj pilnvērtīgāk nodrošināt šķidruma atjaunošanos, kas ir svarīga noguruma aizkavēšanai fizisku nodarbību laikā. Dzēriena sastāvā ir daudz ātri pārstrādājamie ogļhidrāti, kuri tiek izmantoti kā enerģija muskuļu darbināšanai.

## Sporta dzērienu kategorijas
Sporta dzērienus iedala trīs galvenās kategorijās:
* **Izotoniskie** sporta dzērieni satur līdzīgas sāls un cukura koncentrācijas kā cilvēka ķermenī.
* **Hipertoniskie** sporta dzērieni satur augstākas sāls un cukura koncentrācijas kā cilvēka ķermenī.
* **Hipotoniskie** sporta dzērieni satur zemākas sāls un cukura koncentrācijas kā cilvēka ķermenī.

Vairums sporta dzērienu ir pieskaitāmi izotonisko dzērienu kategorijai, saturot 4 līdz 5 tējkarotes ar kaudzi cukura uz 250lm porciju (13 līdz 19 grami).

## Atsauces
Maija Dragūne

**Maija Dragūne** (dzimusi  Rīgā) ir latviešu grafiķe, darbojas stājgrafikā un grāmatu grafikā, izmantojot galvenokārt litogrāfijas tehniku. Karikatūrista Voldemāra Dragūna meita.

## Biogrāfija
Maija Dragūne dzimusi 1945. gada 19. martā Rīgā karikatūrista un feļetonista Voldemāra Dragūna ģimenē. Mācījusies Jaņa Rozentāla Rīgas mākslas vidusskolā, kuru beigusi 1963. gadā un Latvijas Mākslas akadēmijas Grafikas nodaļā, ko beigusi 1970. gadā ar diplomdarbu "Labi", kas ir ilustrācija V. Majakovska tāda paša nosaukuma poēmai, diplomdarba vadītājs bija Pēteris Upītis. No 1973. gada Latvijas Mākslinieku savienības biedre. Bija izdevniecības "Liesma" mākslinieciskā redaktore no 1979. gada, bet no 1996. gada ir pedagogs Jaņa Rozentāla Rīgas mākslas vidusskolā. Saņēmusi vairākus apbalvojumus: diplomi Tallinas grafikas triennālēs (1983, 1987, 1989), sudraba medaļa Parīzes Pavasara salonā (1984), Rīgas pilsētas medaļa un piemiņas medaļa 2. Rīgas miniatūrgrafikas triennālē (1987), Mākslinieku Savienības diploms par litogrāfiju sēriju "Sargi apkārtējo dabu" (1976) un medaļa par labāko jaunrades sasniegumu (1977).

## Mākslinieciskā darbība
Darbojas stājgrafikā un grāmatu grafikā, darina akvareļus. Litogrāfijas veido melnbaltas, tām raksturīgas gleznieciskas toņu pārejas, spēcīgi kontrasti, mākslas tēla daudzslāņainība. Portretos atklāj cilvēka iekšējās pasaules mainīgumu un attīstības nepārtrauktību. Grāmatu ilustrācijas darina dažādās tehnikās — litogrāfija, guaša, tuša, akvarelis, krītiņu zīmējums. 

### Izstādes
Māksliniece izstādēs piedalās no 1970. gada. Nozīmīgākās personālizstādes noritējušas Rīgā, Saulkrastos (1975. gadā kopā ar Maiju Māru Baltiņu un Andreju Jansonu), Cēsīs un Rīgā (1984), Rīgā (1990. gadā kopā ar Ināru Helmūtu, Maldu Muižuli, Ilzi Lībieti).

## Izmantotā literatūra
* Red. Vilsons, A.* Māksla un arhitektūra biogrāfijās*. Rīga: Latvijas enciklopēdija, 1995. 239 lpp.

## Atsauces

## Ārējās saites
* Mākslinieces darbi
* Biogrāfija un darbi
Psihiatrija

**Psihiatrija** ir medicīnas nozare, kas pēta un ārstē psihiskās veselības traucējumus. Psihiatrijas pārstāvētās garīgās slimības ir saistītas ar dažādiem cilvēku emocionālajiem, uzvedības, kognitīvajiem un uztveres traucējumiem. Terminu *psihiatrija* 1808. gadā radīja vācu ārsts Johans Kristians Reils. Termins ir cēlies no grieķu valodas un tiešā tulkojumā nozīmē "prāta ārstēšana". Mediķi, kas specializējas psihiatrijā, tiek saukti par *psihiatriem*.

Psihiatriskais vērtējums pārsvarā sākas ar cilvēka garīgās veselības pārbaudi un slimības vēstures sastādīšanu. Var tikt veikti psiholoģiski testi un izmeklējumi var tikt veikti, piemēram, tomogrāfija vai citi neirofiziskie izpētes paņēmieni. Galīgo slēdzienu, vai cilvēkam būtu nepieciešama psihiatrijas palīdzība, veic pēc psihiatriskā vērtējuma atbilstības dažādām diagnostikas rokasgrāmatām. No tām divas nozīmīgākās ir Pasaules Veselības organizācijas izdotais *[[Starptautiskais slimību klasifikators]]* un Amerikas Psihiatru Asociācijas sastādītā *[[Diagnostikas un statistikas rokasgrāmata]]*.

Psihiatriskās ārstēšanas metodes var būt dažādas, sākot ar psihoterapiju un psihoaktīvo vielu lietošanas kursu līdz galvas smadzeņu stimulēšanai ar elektrošoka vai magnētisko lauku palīdzību.

Sabiedrībā valda aizspriedumi pret personām ar psihiskās veselības traucējumiem, kuri kavē ārstējamo vēršanos pēc palīdzības. Tā rezultātā problēmas tiek ielaistas un saasinās.

## Atsauces

## Ārējās saites

* Pasaules Psihiatru Asociācijas mājaslapa 
* Latvijas Psihiatru Asociācijas mājaslapa
Hjū Grīnvuds

**Hjū Grīnvuds** (; dzimis  Hobārtā, Austrālijā) ir austrāliešu basketbolists, spēlē vieglā uzbrucēja pozīcijā, Austrālijas jaunatnes izlašu dalībnieks. Pašlaik (2012) pārstāv Ņūmeksikas universitātes komandu "Lobos" NCAA turnīrā.

Austrālijas jaunatnes izlašu sastāvā izcīnījis 4. vietu 2009. gada un 6. vietu 2011. gada Pasaules U-19 čempionātā. 2011. gada U-19 čempionātā viņš tika iekļauts simboliskajā izlasē.

## Ārējās saites
* FIBA profils
* ''Lobos'' profils 
* ESPN profils
Grīnvuds

**Grīnvuds** (, sieviešu dzimtē Grīnvuda) ir angļu cilmes uzvārds. Cilvēki ar šo uzvārdu:

* Brūss Grīnvuds (*Bruce Greenwood*; 1956) — Kanādas aktieris;
* Džonijs Grīnvuds (*Johnny Greenwood*; 1971) — angļu mūziķis;
* Hjū Grīnvuds (*Hugh Greenwood*; 1992) — austrāliešu basketbolists;
* Meisons Grīnvuds (*Mason Greenwood*; 2001) — Anglijas futbolists.
Enerģijas dzēriens

thumb|250px|Enerģijas dzērieni veikalā
**Enerģijas dzēriens** ir dzēriens, kura sastāvā ir stimulanti, galvenokārt kofeīns, un kura izplatītāji apgalvo, ka tas sniedz gan psihisku, gan fizisku stimulāciju. Enerģijas dzērieni var būt gan gāzēti, gan negāzēti. Parasti tie ir bezalkoholiski, bet atsevišķi dzērieni var saturēt alkoholu. Ļoti daudzi enerģijas dzērieni satur lielu cukura vai citu saldinātāju daudzumu, dabiskus augu ekstraktus un aminoskābes.

Lai gan sabiedrībā enerģijas dzēriens tiek skatīts kā spēcīgākas iedarbības preparāts par tradicionālajiem dzērieniem, piemēram, kafiju vai tēju, lielākā daļa no enerģijas dzēriena izraisītā efekta rodas tikai no tā sastāvā esošā kofeīna un cukura, bet efekts no citām tā sastāvdaļām ir maznozīmīgs. Tai skaitā kognitīvo spēju, uzmanības un reakcijas ātruma pieaugums rodas primāri tikai no kofeīna. Atsevišķi pētījumi gan pievērš uzmanību visu sastāvdaļu sinerģijai enerģijas nodrošināšanā.

## Sastāvs
Parasti enerģijas dzērienu sastāvā ir kofeīns, taurīns, glikozes sīrups un B grupas vitamīni, bet tas bieži satur arī citus metilksantīnus, kā arī gvarānu, matē, žeņšeņu, ginku, karnitīnu, sukralozi, maltodekstrīnu un kreatīnu.

## Kaitīgums
Enerģijas dzērieni pastiprina organisma atūdeņošanos, tāpēc tos nevajadzētu lietot enerģijas palielināšanai intensīvās sporta aktivitātēs. Ir noskaidrots, ka enerģijas dzērieni ir bīstami, ja tos lieto lielā daudzumā kopā ar alkoholu — tie samazina alkohola reibuma sajūtu, palielinot pasākuma laikā izdzertā alkohola apjomu un līdz ar to alkohola pārdozēšanas risku.

## Skatīt arī
* Kafija
* Sporta dzēriens

## Atsauces
Neodadaisms

**Neodadaisms** ir termins, kas tiek attiecināts galvenokārt uz skaņas un vizuālo mākslu. Kā mākslas virzienam tam ir vairākas līdzības ar agrīno dadaismu. Neodadaisma mākslinieki noraida pieņemto izpratni par estētiku, savos izmanto mūsdienīgus priekšmetus un popkultūras tēlainību, veidojot absurdus pretstatījumus.

Terminu 1960. gados popularizēja mākslas kritiķe Barbara Roza, lai apzīmētu tajā laikā un iepriekšējos gados radītos mākslas darbus.

Neodadaisms ir daļēji ietekmējis tādus līdzīgus mākslas virzienus kā *[[fluxus]]*, popārtu un jauno reālismu.

## Ievērojamākie mākslinieki
* Džespers Džonss
* Džims Dains
* Džons Čamberleins
* Joko Ono
* Jurģis Mačūns
* Nams Džuns Paiks
* Roberts Raušenbergs

## Literatūra
* *Susan Hapgood*, *Neo-Dada: Redefining Art, 1958-62*. *Universe Books and American Federation of Arts* (1994)
Dmitrijs Kulagins

**Dmitrijs Kulagins** (; dzimis  Maskavā, Krievijā) ir krievu basketbolists, spēlē uzbrūkošā aizsarga pozīcijā, Krievijas jaunatnes izlašu dalībnieks. Pašlaik (2012) pārstāv Krievijas klubu BC Triumph Lyubertsy.

Pirms karjeras *Triumph Lyubertsy* klubā, viņš pārstāvēja *[[BC Nizhny Novgorod]]* klubu (2009—2011).

Krievijas jaunatnes izlašu sastāvā izcīnījis sudraba medaļu Eiropas U-18 čempionātā un bronzas medaļu 2011. gada Pasaules U-19 čempionātā. 2011. gada U-19 čempionātā viņš tika iekļauts simboliskajā izlasē.

## Ārējās saites

* Eurobasket profils 
* FIBA profils
* NBA Draft Express profils
Turmalē pāreja

**Turmalē pāreja** (; 2115 m) ir augstākais ceļš Pireneju centrālajā daļā Augšpireneju departamentā Francjā. Austrumu pakājē atrodas Kampanas komūna un divas trešdaļas pa ceļu uz augšu slēpošanas stacija *[[La Mongie]]*. Rietumos lejā atrodas *Luz-Saint-Sauveur* komūna.

*Tourmalet* ir arī siera šķirne, ko gatavo no aitas piena, ko iegūst šajos kalnos.

## ''Tour de France''
[thumb|150px|[Žaks Godē|Žaka Godē memoriāls Turmalē virsotnē]]
Turmalē pāreja ir viens no atpazīstamākajiem kāpumiem *[[Tour de France]]*. Tas sacensību distancē ir iekļauts vairāk reižu kā jebkura cita no kalnu pārejām, sākot ar 1910. gadu, kad pirmoreiz maršrutā tika iekļauti Pireneji. Pirmais braucējs, kurā sasniedza šo pāreju bija Oktāvs Lapizs, kurš pēc tam Parīzē ieguva dzelteno kreklu. 1913. gadā Ežēns Kristofs Turmalē pārejā salauza sava velosipēda dakšu un pats to salaboja pie kalēja Kampanā. 

Kopā tūres laikā virsotne ir šķērsota 87 reizes (2020). Trīs reizes finišs ir noticis *[[La Mongie]]* stacijā, bet vēl trīs reizes pārejas virsotnē. Kopš 1980. gada tas ir iekļauts *[[hors catégorie]]* jeb ārkārtējā kategorijā. Arī *[[Vuelta a España]]* šo pāreju ir šķērsojusi vairākas reizes.

2010. gada sacensībās pāreja bija iekļauta divus etapos pēc kārtas, 16. posmā to šķērsojot rietumu virzienā uz Po un 17. posmā austrumu virzienā ar finišu virsotnē.

Virsotnē atrodas memoriāls Žakam Godē, kurš bija *[[Tour de France]]* direktors no 1936. līdz 1987. gadam un liela statuja Oktāvam Lapizam, kur viņš attēlots strauji elsojot un cīnoties ar kāpumu.

## Citi pasākumi
Turmalē pāreja ir iekļauts arī citās velosacensībās, ieskaitot *[[Vuelta a España]]*, kad tam ir bijuši posmi Francijā. Tas ir iekļauts arī dažādās amatieru sacensībās. Tāpat katru gadu tūkstošiem entuziastu veic šo kāpumu, ņemot līdzi dokumentu, kuru virsotnē apzīmogo, lai pierādītu, ka viņi to ir pieveikuši.

## Ārējās saites
Aleksandars Cvetkovičs

**Aleksandars Cvetkovičs** (, *Aleksandar Cvetković*; dzimis  Belgradā, Serbijā) ir serbu basketbolists, spēlē saspēles vadītāja pozīcijā, Serbijas jaunatnes izlašu dalībnieks. Pašlaik (2012) pārstāv Serbijas līgas klubu *[[KK Crvena zvezda]]*.

Serbijas jaunatnes izlašu sastāvā izcīnījis 5. vietu 2008. un bronzas medaļu 2009. gada Eiropas U-16 čempionātos, 5. vietu 2010. gada Pasaules U-17 čempionātā un sudraba medaļu 2011. gada Pasaules U-19 čempionātā. 2011. gada U-19 čempionātā viņš tika iekļauts simboliskajā izlasē.

## Ārējās saites
* FIBA profils
* ''Eurobasket'' profils
BA-3

**BA-3** bija 1930. gadu Padomju Savienības vidējās klases trīsasu bruņuautomobilis uz "Ford-Timken" bāzes (Ford AA 6x4 versija, uz kuras bāzes vēlāk tika izveidots GAZ-AAA). 

## Vēsture
Bruņuautomobilis tika izstrādāts 1934. gadā Ižorskas rūpnīcas konstruktoru birojā uz bruņuautomobiļa BA-I bāzes. Izstrādes gaitā BA-I korpuss netika būtiski mainīts, bet galvenā atšķirība bija tornis ar lielgabalu.

## Konstrukcijas apraksts
BA-3 izmantoja tanka T-26 torni ar šī paša tanka bruņojumu, taču samazinātu bruņu biezumu līdz 8 mm. Automobiļa bruņojums tika novietots gan tornī, gan bruņuautomobiļa korpusā. Lai palielinātu automobiļa caurejamību, tika izstrādātas arī kāpurķēdes, kuras vajadzības gadījumā varēja tikt uzliktas uz BA-3 automobiļa aizmugurējajiem riteņiem. 

## Ražošana
Bruņuautomobiļa ražošana notika Ižorskas un Viksunskas 4. rūpnīcās. Abās šajās rūpnīcās laika posmā no 1934. gada līdz 1935. gadam tika izgatavoti aptuveni 180 šāda tipa bruņuautomobiļi.

## Pielietojums kaujās
Bruņuautomobiļi BA-3 tika piešķirti bruņojumā izlūkvienībām, tanku, kavalērijas un kājnieku vienībām. Tos izmantoja gandrīz ikkatrā tā laika bruņotajā konfliktā, piemēram, Spānijas pilsoņu karā, Hasanas kaujā, Halhingolas kaujās, Ziemas karā, kā arī Otrajā pasaules karā. 1945. gada 14. aprīlī 19. armijas štāba apsardzes 97. rota vēl joprojām izmantoja trīs BA-3M un trīs BA-10 bruņuautomobiļus. Pēc kara visi novecojušie bruņuautomobiļi tika utilizēti.

## Versijas
* BA-3žd — BA-3 dzelzceļa versija
* BA-3M — modernizētā versija ar GAZ-AAA dzinēju un šasiju, kuri bija vieglāk remontējami, kā arī ložu necauršaujamas riepas GK.

* Uz BA-3 bāzes tika izveidots arī bruņuautomobilis BA-6. 

## Līdz mūsdienām saglabājušies
Bruņuautomobilis BA-3 apskatāms Kubinkas bruņutehnikas muzejā.

## Atsauces
Jūens Makgregors

**Jūens Gordons Makgregors** (; dzimis ) ir skotu aktieris. Viņš, iespējams, vislabāk pazīstams ar lomām 1996. gada drāmā "Vilcienvakte" un tās turpinājumā "Vilcienvakte 2", triloģijā "Zvaigžņu kari" un mūziklā "Mulenrūža". 1997. gadā *[[Empire (laikraksts)|Empire]]* viņu ierindoja 36. vietā starp 100 labākajām filmu zvaigznēm. Par lomu Romana Polaņska filmā "Rēgu rakstnieks" (2010) ieguvis Eiropas Kino balvu kā labākais aktieris, bet par lomu televīzijas seriālā "Fārgo" (2014) ieguvis Zelta globusa balvu.

Tēlojis lomas arī filmās "Melnais vanags notriekts" (*Black Hawk Down*, 2001), "Lielā zivs" (2003), "Kasandras sapnis" (2007), "Eņģeļi un dēmoni" (2009), "Tas notika Jemenā" (*Salmon Fishing in the Yemen*, 2011), "Skaistule un briesmonis" (2017), "Kristofers Robins" (2018), "Doktors Miegs" (2019) un "Plēsīgie putni (un kādas Arles Kīnas brīnumpasakainā emancipācija)" (2020).

## Filmogrāfija

## Atsauces

## Ārējās saites
Makgregors

**Makgregors** (, , ) var būt:

* Jūens Makgregors (*Ewan McGregor*; dzimis 1971) — skotu aktieris;
* Kalums Makgregors (*Callum McGregor*; dzimis 1993) — Skotijas futbolists;
* Konors Makgregors — Īrijas cīkstonis un bokseris.
Abstraktais ekspresionisms

thumb|250px

**Abstraktais ekspresionisms** ir abstrakcionisma novirziens, un pirmais autentiskais amerikāņu abstraktās mākslas virziens, kas radies 20. gadsimta 40. gados.

## Konteksts
Abstraktā ekspresionisma nosaukumu radījusi Ņujorkas skola un tās pārstāvis amerikāņu kritiķis Roberts Kotss, bet virzienu aizsācis mākslinieks Āršils Gorkijs. Mākslas virziens radies 1940. gados, apvienojot apmēram piecpadsmit māksliniekus, kurus mākslā piesaistīja žestu valoda. Šī virziena piekritēji noraidīja kubismu un sirreālismu, turpretim interesējās par realitāti amerikāņu dzīvē, sociālajām un ekonomiskajām problēmām, kuras izraisīja 1929. gada krīze, satricinājumiem pēc Otrā pasaules kara, kā arī zināmajiem Eiropas māksliniekiem, kuri patvērumu bija atraduši Ņujorkā, bēgot no nacisma draudiem. Abstraktajā ekspresionismā var izšķirt divus posmus: pirmais posms un pirmā abstraktā ekpresionisma paaudze attīstījās padsmit gadus — no 1942. līdz 1957. gadam un radīja anologas parādības Eiropā, Dienvidamerikā un Japānā. Otrais posms sākās 1964. gadā, kad otrās paaudzes mākslas virziena piekritēji, ietekmējoties no pirmās paaudzes māksliniekiem, tādiem kā Džeksons Polloks, Villems de Kūnings, Marks Rotko un Āršils Gorkijs, sāk izplatīt mākslu Eiropā.

## Raksturojums
Mākslinieki darbiem izvēlas lielus formātus, viņus vieno hierarhiskuma trūkums starp audekla daļām, kuras tiek pilnībā apgleznotas un gleznieciskās telpas frontalitātes izjūta. Gleznu veido vairākas vai galējā variantā viena krāsa kā minimālismā. Darbos dominē baltā un melnā vai arī košās pamatkrāsas — dzeltenā, sarkanā, zilā, kas aprautas ar balto un apēnotas ar melnās krāsas toņiem. Darbos samērā brutālais ģeometriskums attālinās no sirreālisma. Krāsa darbos tiek ieklāta plakani, kas noteiktā līmenī parāda glezniecisko žestu ātrumu.

## Mākslinieki
Pirmās paaudzes mākslinieku vidū ir minami sekojoši ASV mākslinieki: Villems de Kūnings, Klifords Stills, Āršils Gorkijs, Marks Rotko, Francs Klains, Ādolfs Gotlībs, Filips Gastons, Eds Reinhards, Roberts Mazervels un Bredlijs Volkers Tomlins. Otrās paaudzes mākslinieku vidū ir minami: Džoena Mičela, Helēna Frankentālere, Normens Blūms, Moriss Lūiss un Kenets Nolends, kuri visi strādā vai strādāja abstrakto ekspresionistu manierē.

### Latviešu mākslinieki
Latviešu mākslinieku vidū, kuri ir veidojuši darbus vai daļu no saviem darbiem abstraktā ekspresionisma stilā vai ievirzē, ir minami: Vitauts Sīmanis, Edvīns Strautmanis, Ilmārs Rumpēteris, Herberts Siliņš, Ojārs Šteiners, Jānis Gailis, Kārlis Kronbergs un Gerda Roze.

## Izmantotā literatūra
* Karasā, Patrisija Frida, Markadē Izabella. Mākslas enciklopēdija. Glezniecības virzieni. Rīga: Jumava, 2002. 240 lpp.

## Atsauces
Emīlija de Ravina

**Emīlija de Ravina** (; dzimusi ) ir austrāliešu aktrise. Viņa vislabāk pazīstama ar lomu TV seriālos "Pazudušie" un *[[Roswell]]*. Vēl ir filmējusies tādās filmās kā *[[Santa's Slay]]* (2005), *[[The Hills Have Eyes]]* (2006), *[[Ball Don't Lie]]* (2008), "Ķieģelis" (2005), *[[Public Enemies]]* (2009) un "Atceries mani" (2010).

## Atsauces

## Ārējās saites
Johans Štrauss I

**Johans Štrauss, vecākais,** (;  — ) bija austriešu romantisma komponists, pazīstams ar saviem valšiem. Slavenākais viņa darbs ir 1848. gadā sacerētais maršs *[[Radetzky March]]*, kas nosaukts Jozefa von Radecka vārdā, savukārt *Lorelei Rheinklänge*, Op. 154, tiek uzskatīts par viņu slavenāko valsi.

Štrausa dēls Johans Štrauss, jaunākais, arī kļuva par ievērojamu komponistu, pazīstamu kā "Valšu karali".

## Ārējās saites

* Biogrāfija
Johans Štrauss II

**Johans Štrauss, jaunākais,** (;  — ) bija austriešu komponists. Pārsvarā rakstīja deju mūziku un operetes. J. Štrauss ir sacerējis vairāk nekā 500 valšus, polkas un kadriļas. Viņš tiek saukts par "Valšu karali". J. Štrauss bija viens no galvenajām personām valšu popularitātes izraisīšanā Vīnē 19. gadsimtā. Arī viņa tēvs Johans Štrauss bija ievērojams komponists.

## Ārējās saites

* Komponista darbi 
* Johana Štrausa profils ''AllMusic'' 
* Johana Štrausa notis ''IMSLP''
Štrauss

**Štrauss** var būt:
* Ģula Štrauss (*Strausz Gyula*; 1878—1945) — ungāru vieglatlēts;
* Johans Štrauss, vecākais (1804—1849) — austriešu komponists;
* Johans Štrauss, jaunākais (1825—1899) — austriešu komponists, "Valšu karalis";
* Osvalds Štrauss (1927—2014) — latviešu horeogrāfs un pedagogs;
* Rihards Štrauss (1864—1949) — vācu komponists.
Hors catégorie

***Hors catégorie*** ir termins franču valodā, kuri izmanto velosacensībās (visbiežāk *[[Tour de France]]*), lai apzīmētu kāpumu, kurš ir "ārpus kategorizācijas" kā īpaši grūts. Vairums kāpumu riteņbraukšanā tiek iedalīti kategorijās no 1. (grūtākais) līdz 4. (vieglākais), pamatojoties uz stāvumu un garumu. Kāpums, kurš ir grūtāks par 1. kategorijas kāpumu, tiek apzīmēts kā *hors catégorie*.

Terminu sākotnēji izmantoja tiem kalnu ceļiem, pa kuriem nebija iespējams uzbraukt ar automobili.

## Vēsture
Kad 1933. gada ''Tour de France'' pirmoreiz tika ieviesta kalnu ieskaite, bija tikai viena kalnu kategorija. Pirmajiem kalnus šķērsojušajiem riteņbraucējiem tika piešķirti punkti, sākot no 10 (pirmajam), līdz 1 (desmitajam). Pēc Otrā pasaules kara 1947. gada sacensībās kalni tika sadalīti divās kategorijās — pirmajā un otrajā. Par pirmās kategorijas kalniem deva 10 punktus pirmajam šķērsotājam, bet par otrās kategorijas kalniem tikai piecus punktus.

Sadalīšana kategorijās bija veiksmīga un jau divus gadus vēlāk, 1949. gadā, tika pievienotā trešā kategorija. Šie bija vēl mazāki kalni, par kuriem piešķīra 3 punktus pirmajam sasniedzējam.

1962. gadā pievienoja arī ceturto kategoriju. Tika izmainīt arī punktu skaitīšanas sistēma: pirmajai kategorijai uzvarētājam deva 15 punktus, otrajai 10, trešajai 5, bet ceturtajai 3 punktus.

Lai arī 1963. gadā ceturtā kategorija tika atcelta, tā atkal atgriezās 1964. gadā. Sistēma ar četrām kategorijām saglabājās līdz 1978. gadam, lai arī gadu gaitā mainījās punktu sadalījums.

1979. gadā tika uzskatīts, ka ar četrām kategorijām nepietiek, un pievienoja vēl vienu kategoriju. Tā vietā, lai sauktu to par "piekto kategoriju", tūres organizatori nolēma pievienoto nosauca par *"Hors catégorie"*.

## ''Tour de France''
Šie *[[Tour de France]]* sacensībās veiktie kāpumi vismaz vienu reizi apzīmēti ar *"Hors catégorie"*.

## Atsauces
Māris Abiļevs

**Māris Abiļevs** (dzimis  Kazahijā) ir Latvijas grafiķis un iespiedējs, grafiķa Andra Abiļeva brālis. Pazīstams arī kā austrumu cīņu meistars.

## Biogrāfija
Māris Abiļevs dzimis 1956. gada 23. aprīlī Kazahijā, Arikbalikas rajona Akčokas ciemā, izsūtīto ģimenē, kas Latvijā atgriezās 1968. gadā. Mācijās Rīgas 7. astoņgadīgajā skolā. Beidzis Rīgas 5. profesionāli tehnisko poligrāfijas mākslas vidusskolu (1975). No 1987. gada Mākslinieku Savienības biedrs. Strādājis kā litogrāfijas meistars Mākslas fonda Eksperimentālā estampa darbnīcā (1979 — 1991). No 1975. gada nodarbojas ar Austrumu cīņām (sambo, džudo, karatē), no 1989. gada ir Latvijas Republikas Karatē federācijas prezidents.

## Mākslinieciskā darbība
Darbojas oforta, litogrāfijas un dažādās jauktās tehnikās kā, piemēram, izstrādājis savu krāsainās monotipijas veidu. Pievērsies arī glezniecībai, kolāžām un skulptūrām.

### Izstādes
Mākslinieks izstādēs piedalās no 1979. gada. Nozīmīgākās personālizstādes noritējušas Rīgā (1986. gadā kopā ar brāli Andri Abiļevu; 1991). Piedalījies izstādēs ne tikai Latvijā, bet arī Japānā, Vācijā, Dānijā, Kanādā, ASV.

## Izmantotā literatūra
* Red. Vilsons, A.* Māksla un arhitektūra biogrāfijās*. Rīga: Latvijas enciklopēdija, 1995. 239 lpp.

## Atsauces

## Ārējās saites
* Biogrāfija
Enkaustika

[thumb|200px|Enkaustika. Viens no Faijūmas [portrets|portretiem.]]
**Enkaustika** (no , *enkaustikē* — 'iededzināt') ir glezniecības tehnika, kurā kā krāsu pigmentu saistvielu izmanto karstu kausētu vasku.

Plašākā nozīmē par enkaustiku dēvē arī vaska glezniecību. Mūsdienās enkaustiku izmanto galvenokārt tikai restaurācijā.

## Vēsture
Jau Senajā Ēģiptē, 14. gadsimtā pirms Kristus vasks kā krāsu saistviela aukstā veidā tika lietots tempļa fasāžu gleznojumos. Senajā Grieķijā, 5. gadsimtā pirms Kristus enkaustikas tehnika tika pilnveidota, klājot karstas krāsas jeb lietojot karsto paņēmienu, bet 4. gadsimtā pirms Kristus tehniku atkal vienkāršoja, atgriezdamies pie aukstā paņēmiena. Šajā tehnikā 1.—3. gadsimtā tika gleznoti slavenie Faijūmas portreti, kas 1887. gadā tika atrasti Faijūmas oāzē Ēģiptē.

## Atsauces

## Ārējās saites
* Enkaustikas tehnika
Reformu partija

**Reformu partija** var būt:

* Igaunijas Reformu partija (1991);
* Latvijas Nacionālā reformu partija (1997—2005);
* Reformu partija (Latvija) (iepriekš Zatlera Reformu partija) (2011).
Akmensrags

**Akmensrags** (arī **Akmeņrags**) ir zemesrags Baltijas jūras piekrastē 10 km uz dienvidrietumiem no Pāvilostas, Dienvidkurzemes novada Sakas pagastā. Izveidojies abrāzijas-akumulācijas krastā, tā augstums . Krasta izliekuma rādiuss , krasta līnijas izliekums mainās no dienvidaustrumiem—ziemeļrietumiem un dienvidrietumiem—ziemeļaustrumiem. Akmensragā 1884. gadā uzbūvēta Akmeņraga bāka.

Akmensrags atrodas īpaši aizsargājamā dabas teritorijā — Ziemupes dabas liegumā, kā arī ir Eiropas Savienības nozīmes putniem nozīmīgā vietā (piekraste no Ziemupes līdz Rīvai). Zemesraga jūras pusē zemūdens rifu un dzīvotņu aizsardzībai 2010. gadā izveidota 25 829 ha liela aizsargājamā jūras teritorija «Akmensrags».

## Atsauces
Andris Abiļevs

**Andris Abiļevs** (dzimis  Kazahijā) ir Latvijas grafiķis, grafiķa un iespiedēja Māra Abiļeva brālis.

## Biogrāfija
Andris Abiļevs dzimis 1955. gada 2. aprīlī Kazahijā, Arikbalikas rajona Akčokas ciemā, izsūtīto ģimenē, kas Latvijā atgriezās 1968. gadā.. Mācījies un beidzis Rīgas 17. profesionāli tehnisko mākslas vidusskolu (1973), Latvijas Mākslas akadēmijas Mākslinieciskās konstruēšanās vakara kursus (1983) ar diplomdarbu "Grafiskās struktūras latviešu mākslā", vadītājs A. Ņikitins. No 1987. gada Mākslinieku Savienības biedrs. Strādājis kā litogrāfijas meistars Mākslas fonda Eksperimentālā estampa darbnīcā (1976 — 1991). 

## Mākslinieciskā darbība
Darbojas stājgrafikā, kur galvenokārt pievērsies ofortam, daudz strādājis akvatintā. 1980. gadu beigās ieinteresējies par tēlniecību, izmantojis Ēģiptes tēlniecības formu stilizācijas paņēmienu.
 
### Izstādes
Mākslinieks izstādēs piedalās no 1978. gada. Nozīmīgākās personālizstādes noritējušas Rīgā (1986. gadā kopā ar brāli Māri Abiļevu), Kopenhāgenā (1992. gadā kopā ar V. Daņiļenko.

## Izmantotā literatūra
* Red. Vilsons, A.* Māksla un arhitektūra biogrāfijās*. Rīga: Latvijas enciklopēdija, 1995. 239 lpp.

## Atsauces

## Ārējās saites
* Mākslinieka privātā mājaslapa
* Atsauksmes par mākslinieku